### **Ministru kabineta noteikumu projekta „Grozījumi Ministru kabineta 2014.gada 20.maija noteikumos Nr. 255 „Noteikumi par distances līgumu”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai novērstu nepilnības, kuras radušās, ieviešot *Eiropas Parlamenta un Padomes 2011.gada 25.oktobra Direktīvu 2011/83/ES par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK* (turpmāk - Direktīva 2011/83/ES), uz kurām norādīts Eiropas Komisijas ierosinātajā EU Pilot lietā Nr.7800/15/JUST.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīva 2011/83/ES Latvijas tiesību aktos ir ieviesta ar: 1) 2014.gada 24.aprīļa likumu “Grozījumi Patērētāju tiesību aizsardzības likumā”, 2) Ministru kabineta 2014.gada 20.maija noteikumiem Nr.254 “Noteikumi par līgumu, kas noslēgts ārpus pastāvīgās tirdzniecības vai pakalpojumu sniegšanas vietas”;3) Ministru kabineta 2014.gada 20.maija noteikumiem Nr.255 “Noteikumi par distances līgumiem”. 2015.gada 17.augustā Ekonomikas ministrija saņēma Eiropas Komisijas 2015.gada 5.augusta informācijas pieprasījumu EU Pilot lietā Nr.7900/15/JUST par Direktīvas 2011/83/ES ieviešanu Latvijā, kurā norādīja uz nepilnībām, ieviešot Direktīvu – 2011/83/ES. Ņemot vērā iepriekšminēto, ir sagatavoti grozījumi Ministru kabineta 2014.gada 20.maija noteikumos Nr.255 “Noteikumi par distances līgumu”, kas novērš Eiropas Komisijas EU Pilot lietā Nr.7800/15/JUST minētās nepilnības. Saskaņā ar Patērētāju tiesību aizsardzības likuma 10.panta pirmo daļu distances līgums ir patērētāja un pārdevēja vai pakalpojuma sniedzēja vienošanās, ko tie noslēguši, vienlaikus neatrodoties vienā un tajā pašā vietā, bet līdz līguma slēgšanas brīdim un līguma slēgšanas brīdī izmantojot vienu vai vairākus distances saziņas līdzekļus, kā arī organizētu preču pārdošanas vai pakalpojumu sniegšanas shēmu. Par distances saziņas līdzekļiem uzskatāmi tālrunis, tīmeklis, elektroniskais pasts, televīzija, fakss, katalogs, presē publicētās reklāmas, kurām pievienots pasūtījuma kupons, un citi informācijas nosūtīšanas un pārraidīšanas distances līdzekļi.Noteikumu projekta 1.punkts paredz precizēt noteikumu 2.7.apakšpunktā ietverto norādi uz finanšu pakalpojumiem, atbilstoši Direktīvas 2011/83/ES 2.panta 12.punktam nosakot, kādi pakalpojumi ir uzskatāmi par finanšu pakalpojumiem šo noteikumu izpratnē, t.i. - kredītiestādes, kreditēšanas (arī patērētāju kreditēšanas), apdrošināšanas, privāto pensiju, ieguldījumu vai maksājumu pakalpojumi. Noteikumu projekts precizēt noteikumu 2.10.punktu, nosakot, ka noteikumu prasības nav piemērojamas tiem līgumiem, ko sagatavojis notārs, tiesu izpildītājs vai cita valsts amatpersonai pielīdzināma persona.Ņemot vērā, ka azartspēļu jomu regulē speciālās tiesību normas (Azartspēļu un izložu likums) un atbilstoši Direktīvas 2011/83/ES 3.panta 3.punkta c) apakšpunktam, normatīvajos aktos azartspēles, izlozes vai loterijas var tikt iedalītas dažādi, tādēļ noteikumu projektā ir noteikts, ka noteikumi neattiecas uz tām azartspēlēm, izlozēm vai loterijām, kas ir minētas Azartspēļu un izložu likumā.Saskaņā ar spēkā esošo noteikumu 5.3.apakšpunkta redakciju pārdevējam vai pakalpojumu sniedzējam ir pienākums sniegt patērētājam informāciju par pārdevēja vai pakalpojuma sniedzēja juridisko adresi, tālruņa un faksa numuru un elektroniskā pasta adresi, ja tāda ir, tādējādi minētā norma netieši pārdevējam vai pakalpojuma sniedzējam uzliek pienākumu nodrošināt, lai ar pārdevēju vai pakalpojuma sniedzēju būtu iespējams sazināties pa tālruni vai faksu. Direktīvas 2011/83/ES 6.panta 1.punkta c) apakšpunkts šādu pienākumu pārdevējam vai pakalpojumu sniedzējam neuzliek. Ņemot vērā minēto, noteikumu projekta 4.punkts precizē noteikumu 5.3.apakšpunktu, nosakot, ka pārdevējs vai pakalpojumu sniedzējs sniedz informāciju par juridisko adresi un, ja attiecināms, tālruņa, faksa vai e-pasta adresi. Noteikumu projekta 5.11.apakspunktā ir noteikts, ka pārdevējs informē patērētāju par to, ka atteikuma tiesību izmantošanas gadījumā patērētājs sedz ar preces atpakaļ atdošanu saistītās izmaksas, piemēram, pasta izdevumus, kurjera izdevumus, un, ja preci tās īpašību dēļ parasti nevar nosūtīt atpakaļ pa pastu, informācija par šo izmaksu apmēru.Noteikumu projekts precizē noteikumu 5.14.apakšpunktu atbilstoši Direktīvas 2011/83/ES 6.panta 1.punkta l) apakšpunkta prasībām, saskaņā ar kurām pārdevējam vai pakalpojuma sniedzējam ir pienākums sniegt atgādinājumu par patērētāja likumīgajām tiesībām, tādējādi nodrošinot, ka pārdevējam vai pakalpojumu sniedzējam netiek uzlikts pienākums sniegt patērētājam visu tiesību aktos noteikto informāciju par patērētāja tiesībām, bet tikai atgādinājumu par tām. Noteikumu projekts paredz papildināt noteikumus ar jaunu 19.1 punktu, lai nodrošinātu, ka gadījumos, kad saskaņā ar līgumu tiek sniegts pakalpojums, gan pārdota prece, atteikuma tiesību termiņš ir aprēķināms saskaņā ar noteikumiem, kas regulē preces vai preču piegādi (19.2., 19.3., 19.4., 19.5.apakšpunkts), kā to nosaka Direktīvas 2011/83/ES 9.panta 2.punkta a) apakšpunkts. Šādos gadījumos patērētājs ir tiesīgs atkāpties no līguma kopumā, t.i., atteikties gan no pakalpojuma, gan no preces. Minētais pants tika papildināts, pamatojoties uz Direktīvas 2011/83/ES 2.panta 5. un 6.punktu, ņemot vērā, ka Civillikumā nav tāda termina kā pakalpojuma līgums*,* citā veidā bija nepieciešams pārņemt Direktīvas 2011/83/ES prasības.Noteikumu projekts paredz papildināt noteikumus 19.1 punktu, kurā ir noteikts, kad atteikuma tiesību termiņu sāk skaitīt līgumiem, kuros līguma priekšmets ietver gan preces pārdošanu, gan pakalpojuma sniegšanu. Noteikumu projekta 8.punkts precizē noteikumu 20.punktu ar mērķi noteikt, ka gadījumos, kad patērētājs nav saņēmis noteikumu 5.10.apakšpunktā minēto informāciju, patērētājs ir tiesīgs izmantot atteikuma tiesības viena gada un četrpadsmit dienu laikā (un nevis viena gada laikā, kā to nosaka spēkā esošā noteikumu 20.punkta redakcija). Noteikumu projekta 9.punkts papildina noteikumu 22.1.punktu, paredzot, ka konkrētais punkts neattiecas uz līgumiem, kuros līguma priekšmets ietver gan preces pārdošanu, gan pakalpojuma sniegšanu.Saskaņā ar Ministru kabineta 2014.gada 20.maija noteikumu Nr.255 “Noteikumi par distances līgumu” 22.3.apakšpunktu atteikumu tiesības nav izmantojamas, ja prece tiek izgatavatota pēc patērētāja norādījumiem vai prece ir nepārprotami personalizēta. Attiecībā uz minēto apakšpunktu norādāms, ka, ja prece ir izgatavota iepriekš un, piemēram, salikta kopā pēc patērētāja norādījumiem (piemēram, saliekamā māja), tad šādos gadījumos patērētājs ir tiesīgs izmantot atteikuma tiesības.  |
| 3. | Projekta izstrādē iesaistītās institūcijas | Patērētāju tiesību aizsardzības centrs |
| 4. | Cita informācija | Citi Eiropas Komisijas EU Pilot lietā Nr.7800/15/JUST norādītie iebildumi, precizējot citus normatīvos aktus, tika saskaņoti:1. Definīcijas:
2. “pēc patērētāja specifikācijām izgatavota prece” – Latvija uzskatīja, ka iebildums nav pamatots;
3. “pārdošanas līgums” - Latvija uzskatīja, ka iebildums nav pamatots;
4. “pakalpojuma līgums” - Latvija uzskatīja, ka iebildums nav pamatots;
5. “finanšu pakalpojums” - Latvija uzskatīja, ka iebildums ir daļēji pamatots. Precizēts Ministru kabineta 2014.gada 20.maija noteikumu Nr.254 “Noteikumi par līgumu, kas noslēgts ārpus uzņēmuma telpām” 2.7.apakšpunkts un Ministru kabineta 2014.gada 20.maija noteikumu Nr.255 “Noteikumi par distances līgumiem” 2.7.apakšpunkts;
6. “papildus līgums” – Precizēts Patērētāju tiesību aizsardzības likuma 12.panta (12) daļa;
7. “uzņēmuma telpas” - Latvija uzskatīja, ka iebildums nav pamatots;
8. “atklāta izsole” - Latvija uzskatīja, ka iebildums nav pamatots;
9. Direktīvas 2011/83/ES 3.panta 3.punkts. Precizēts Patērētāju tiesību aizsardzības likuma 4.1 panta trešās daļas 10.punkts;
10. Direktīvas 2011/83/ES 5.pants. Precizēts Patērētāju tiesību aizsardzības likuma 17.panta pirmās daļas 1. un 7.punkts;
11. Direktīvas 2011/83/ES 6.pants. Precizēts Ministru kabineta 2014.gada 20.maija noteikumu Nr.254 “Noteikumi par līgumu, kas noslēgts ārpus uzņēmuma telpām” 5.3., 5.11., 5.14.apakšpunkts un 8.punkts un Ministru kabineta 2014.gada 20.maija noteikumu Nr.255 “Noteikumi par distances līgumiem” 5.3., 5.11., 5.14.apakšpunkts un 8.punkts;
12. Direktīvas 2011/83/ES 9.pants. Papildināti Ministru kabineta 2014.gada 20.maija noteikumu Nr.254 “Noteikumi par līgumu, kas noslēgts ārpus uzņēmuma telpām” ar 15.1 punktu un Ministru kabineta 2014.gada 20.maija noteikumu Nr.255 “Noteikumi par distances līgumiem” 19.1 punktu;
13. Direktīvas 2011/83/ES 10.pants. Precizēts Ministru kabineta noteikumu “Noteikumi par distances līgumu” 20.punkts un Ministru kabineta noteikumu “Noteikumi par līgumu, kas noslēgts ārpus uzņēmuma telpām” 16.punkts;
14. Direktīvas 2011/83/ES 14.pants. Precizēta Patērētāju tiesību aizsardzības likuma 12.panta (10) daļa;
15. Direktīvas 2011/83/ES 15.pants. Precizēta Patērētāju tiesību aizsardzības likuma 12.panta (12) daļa;
16. Direktīvas 2011/83/ES 16.pants. Latvija uzskatīja, ka iebildums nav pamatots;
17. Direktīvas 2011/83/ES 25.pants. Latvija uzskatīja, ka iebildums nav pamatots.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji (~ 2 miljoni Latvijas iedzīvotāju, kā arī, ņemot vērā Direktīvas 2011/83/ES mērķi – vienota Eiropas Savienības iekšējā tirgus izveidi – direktīvas ieviešana Latvijā skars arī ~ 503 miljonus ES patērētāju). Saimnieciskās darbības veicēji, kas piedāvā preces vai pakalpojumus patērētājiem un slēdz distances līgumus. Noteikumu projekts paredz precizēt atsevšķas nepilnības noteikumos, kuras nav vērtējamas kā būtiskas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | *Eiropas Parlamenta un Padomes 2011.gada 25.oktobra Direktīva 2011/83/ES par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK* |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
|  |
| A | B | C | D |
| Direktīvas 2011/83/ES 2.panta 12.apakšpunkts | 2.7.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 3.panta 3.punkta i) apakšpunkts | 2.10.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 3.panta 3.punkta c) apakšpunkts | 2.11.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 6.panta 1.punkta c) apakšpunkts | 5.3.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 6.panta 1.punkta i) apakšpunkts | 5.11.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 6.panta 1.punkta l) apakšpunkts | 5.14.apakšpunkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 9.panta 2.punkta a) apakšpunkts | 19.1 punkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 10.panta 1.punkts | 20.punkts | Ieviests pilnībā. | Stingrākas prasības nav paredzētas. |
| Direktīvas 2011/83/ES 16.panta a) punkts | 22.1.apakšpunkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par Noteikumu projektu nodrošināta, proti, Noteikumu projekts 2016.gada 1.aprīlī ir publicēts Ekonomikas ministrijas mājas lapā.Noteikumu projekts izsludināts 2016.gada 26.maijā Valsts sekretāru sanāksmē (Prot. Nr.21 6.§, VSS-500). |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē nodrošināta, to 2016.gada 1.aprīlī publicējot Ekonomikas ministrijas mājas lapā.Pēc Noteikumu projekta izsludināšanas Valsts sekretāru sanāksmē tika saņemti iebildumi no Finanšu ministrijas, Tieslietu ministrijas. Visi iebildumi tika ņemti vērā. 2016.gada 16.jūnijā Noteikumu projekts tika nosūtīts elektroniskai saskaņošanai. Tika saņemts viens iebildums no Finanšu ministrijas. 2016.gada 4.jūlijā Noteikumu projekts tika nosūtīts atkārtotai elektroniskai saskaņošanai. Iebildumi netika saņemti. |
| 3. | Sabiedrības līdzdalības rezultāti | Noteikumu projekts ir saskaņots ar Tieslietu ministriju, Finanšu ministriju, Vides aizsardzības un reģionālās attīstības ministriju, Latvijas Darba devēju konfederāciju un Latvijas Tirdzniecības un rūpniecības kameru. |   |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes institucionālo struktūru. Jaunas institūcijas netiek izveidotas, likvidētas vai reorganizētas, kā arī noteikumu projekts neietekmē institūciju cilvēkresursus. |
| 3. | Cita informācija | Nav |

 |
|  |

*Anotācijas III un IV – projekts šīs jomas neskar.*

Ministru prezidents M.Kučinskis

Ministru prezidenta biedrs,

ekonomikas ministrs A. Ašeradens

**Iesniedzējs:**

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

01.08.2016. 10:09

1753

A.Ševčuks 67013230

Arturs.Sevcuks@em.gov.lv